შპს სკოლა ჰორიზონტის
ინციდენტის მართვის პოლიტიკა და პროცედურა

წინამდებარე დოკუმენტი მომზადებულია „პერსონალურ მონაცემთა დაცვის შესახებ“  საქართველოს კანონით გათვალისწინებულ მოთხოვნათა დაცვის მიზნით და განსაზღვრავს შპს სკოლა ჰორიზონტის მიერ (შემდგომ - სკოლა) პერსონალურ მონაცემებთან დაკავშირებული ინციდენტების მართვის პოლიტიკას, მათ შორის, ინციდენტის შემთხვევის იდენტიფიცირების, შეფასებისა და მასზე რეაგირების, საზედამხედველო ორგანოსათვის (შემდეგომ - ,,სამსახური“) და მონაცემთა სუბიექტისთვის შეტყობინების წესსა და პროცედურას. ამასთან, დოკუმენტით განსაზღვრულია ზემოაღნიშნულ პროცესებთან დაკავშირებით სკოლის თითოეული თანამშრომლის პასუხისმგებლობები. დოკუმენტი ასევე, ითვალისწინებს ინციდენტის აღმოფხვრის ღონისძიებებს. სკოლა წინამდებარე პოლიტიკით უზრუნველყოფს სისტემური პროცესის შექმნას, რომელიც ხელს შეუწყობს მონაცემთა უსაფრთხოების ნებისმიერ დარღვევაზე სწრაფ და მყისიერ რეაგირებას. 
ინციდენტის მართვის წინამდებარე პოლიტიკა ასახავს პროცესებსა და პროცედურებს, რომლებიც სკოლამ უნდა გაითვალისწინოს მონაცემთა უსაფრთხოების დარღვევის შემთხვევაში. პოლიტიკას თან ახლავს ინციდენტის აღრიცხვისა და შეტყობინების ფორმა, რაც უზრუნველყოფს „პერსონალურ მონაცემთა დაცვის შესახებ“ საქართველოს კანონით გათვალისწინებული აღრიცხვისა და შეტყობინების ვალდებულებების ეფექტიან შესრულებას.
საქართველოს მოქმედ კანონმდებლობასთან შესაბამისობის მიზნით, სკოლა ვალდებულია წინამდებარე პოლიტიკას გადახედოს და განაახლოს იგი საკანონმდებლო ცვლილებების, პრაქტიკაში დამდგარი შედეგების ანალიზისა და თანამედროვე ტექნოლოგიების განვითარების შესაბამისად. ამასთან, სკოლა უზრუნველყოფს წინამდებარე პოლიტიკის დოკუმენტისა და მასში განხორციელებული ნებისმიერი ტიპის ცვლილების გაცნობას სკოლის თითოეული თანამშრომლისთვის.

ტერმინთა განმარტება
სკოლა - შპს სკოლა ჰორიზონტი ;
პერსონალური მონაცემი (შემდგომ − მონაცემი) − ნებისმიერი ინფორმაცია, რომელიც იდენტიფიცირებულ ან იდენტიფიცირებად ფიზიკურ პირს უკავშირდება. ფიზიკური პირი იდენტიფიცირებადია, როდესაც შესაძლებელია მისი იდენტიფიცირება პირდაპირ ან არაპირდაპირ, მათ შორის, სახელით, გვარით, საიდენტიფიკაციო ნომრით, გეოლოკაციის მონაცემებით, ელექტრონული კომუნიკაციის მაიდენტიფიცირებელი მონაცემებით, ფიზიკური, ფიზიოლოგიური, ფსიქიკური, ფსიქოლოგიური, გენეტიკური, ეკონომიკური, კულტურული ან სოციალური მახასიათებლით;
განსაკუთრებული კატეგორიის მონაცემი − მონაცემი, რომელიც უკავშირდება ფიზიკური პირის რასობრივ ან ეთნიკურ კუთვნილებას, პოლიტიკურ შეხედულებებს, რელიგიურ, ფილოსოფიურ ან სხვაგვარ მრწამსს, პროფესიული კავშირის წევრობას, ჯანმრთელობას, სქესობრივ ცხოვრებას, ბრალდებულის, მსჯავრდებულის, გამართლებულის ან დაზარალებულის სტატუსს სისხლის სამართლის პროცესში, მსჯავრდებას, ნასამართლობას, განრიდებას, ადამიანით ვაჭრობის (ტრეფიკინგის) ან „ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ“ საქართველოს კანონის შესაბამისად დანაშაულის მსხვერპლად ცნობას, პატიმრობას და მის მიმართ სასჯელის აღსრულებას, აგრეთვე ბიომეტრიულ და გენეტიკურ მონაცემებს, რომლებიც ფიზიკური პირის უნიკალური იდენტიფიცირების მიზნით მუშავდება;
მონაცემთა დამუშავება − მონაცემთა მიმართ შესრულებული ნებისმიერი მოქმედება, მათ შორის, მათი შეგროვება, მოპოვება, მათზე წვდომა, მათი ფოტოგადაღება, ვიდეომონიტორინგი ან/და აუდიომონიტორინგი, ორგანიზება, დაჯგუფება, ურთიერთდაკავშირება, შენახვა, შეცვლა, აღდგენა, გამოთხოვა, გამოყენება, დაბლოკვა, წაშლა ან განადგურება, აგრეთვე მონაცემთა გამჟღავნება მათი გადაცემით, გასაჯაროებით, გავრცელებით ან სხვაგვარად ხელმისაწვდომად გახდომით;
მონაცემთა სუბიექტი − ნებისმიერი ფიზიკური პირი, რომლის შესახებ მონაცემიც მუშავდება;
დამუშავებისთვის პასუხისმგებელი პირი − ფიზიკური პირი, იურიდიული პირი ან საჯარო დაწესებულება, რომელიც ინდივიდუალურად ან სხვებთან ერთად განსაზღვრავს მონაცემთა დამუშავების მიზნებსა და საშუალებებს, უშუალოდ ან დამუშავებაზე უფლებამოსილი პირის მეშვეობით ახორციელებს მონაცემთა დამუშავებას;
მესამე პირი − ფიზიკური პირი, იურიდიული პირი ან საჯარო დაწესებულება, გარდა მონაცემთა სუბიექტისა, საზედამხედველო ორგანოსა (შემდგომ - სამსახური), დამუშავებისთვის პასუხისმგებელი პირისა, დამუშავებაზე უფლებამოსილი პირისა, სპეციალური წარმომადგენლისა და იმ პირისა, რომელიც უფლებამოსილია დაამუშაოს მონაცემები დამუშავებისთვის პასუხისმგებელი პირის ან დამუშავებაზე უფლებამოსილი პირის პირდაპირი დავალებით;
პერსონალურ მონაცემთა დაცვის ოფიცერი (შემდგომ - მონაცემთა დაცვის ოფიცერი) − დამუშავებისთვის პასუხისმგებელი პირის ან დამუშავებაზე უფლებამოსილი პირის მიერ განსაზღვრული/დანიშნული პირი, რომელიც „პერსონალურ მონაცემთა დაცვის შესახებ“ საქართველოს კანონის 33-ე მუხლით გათვალისწინებულ ფუნქციებს ასრულებს;
მონაცემთა დეპერსონალიზაცია − მონაცემთა იმგვარი დამუშავება, როდესაც შეუძლებელია მონაცემთა სუბიექტთან მათი დაკავშირება ან ასეთი კავშირის დადგენა არაპროპორციულად დიდ ძალისხმევას, ხარჯებს ან/და დროს საჭიროებს;
მონაცემთა ფსევდონიმიზაცია − მონაცემთა იმგვარი დამუშავება, როდესაც დამატებითი ინფორმაციის გამოყენების გარეშე შეუძლებელია მონაცემების კონკრეტულ მონაცემთა სუბიექტთან დაკავშირება და ეს დამატებითი ინფორმაცია შენახულია ცალკე და ტექნიკური და ორგანიზაციული ზომების მეშვეობით მონაცემების იდენტიფიცირებულ ან იდენტიფიცირებად ფიზიკურ პირთან დაკავშირება არ ხდება;
მონაცემთა უსაფრთხოება - ისეთი ორგანიზაციული და ტექნიკური ზომები, რომლებიც უზრუნველყოფს მონაცემთა დაცვას შემთხვევითი ან უკანონო განადგურებისაგან, შეცვლისაგან, გამჟღავნებისაგან, მოპოვებისაგან და სხვა ნებისმიერი უკანონო ქმედებისგან;
ინციდენტი − მონაცემთა უსაფრთხოების დარღვევა, რომელიც იწვევს მონაცემების არამართლზომიერ ან შემთხვევით დაზიანებას, დაკარგვას, აგრეთვე უნებართვო გამჟღავნებას, განადგურებას, შეცვლას, მათზე წვდომას, მათ შეგროვებას/მოპოვებას ან სხვაგვარ უნებართვო დამუშავებას;
ინციდენტის მართვაზე პასუხისმგებელი სუბიექტ(ებ)ი - სკოლის უსაფრთხოებაზე პასუხიმგებელი პირი - უსაფრთხოებიის მენეჯერი, აგრეთვე მასთან/მათთან ერთად წინამდებარე პოლიტიკის მიხედვით განსაზღვრული სკოლის სხვა სტრუქტურული ერთეული/ერთეულები ან/და თანამშრომელი/თანამშრომლები.
პოლიტიკის დოკუმენტში გამოყენებულ ტერმინებს აქვთ „პერსონალურ მონაცემთა დაცვის შესახებ“ საქართველოს კანონით გათვალისწინებული მნიშვნელობა.

წინამდებარე პოლიტიკის მიზანია სკოლის ხედვის ჩამოყალიბება მონაცემთა უსაფრთხოების დარღვევაზე, აგრეთვე სკოლაში დამდგარი ინციდენტების ეფექტური მართვის მექანიზმის დანერგვა. ამ მიზნით, დოკუმენტი განსაზღვრავს ინციდენტის მართვის პროცესში ჩართულ პირებს და მათ პასუხისმგებლობებს, ინციდენტის დადგომის შემთხვევაში გასატარებელ ღონისძიებებს, ინციდენტთან დაკავშირებული კომუნიკაციისა და ინფორმაციის აღრიცხვის წესებს. ინციდენტის მართვის წინამდებარე პოლიტიკის იმპლემენტაცია ხელს შეუწყობს ინციდენტის დადგომის შემთხვევაში, დროულად იქნეს აღდგენილი მონაცემთა მთლიანობა, ხელმისაწვდომობა და კონფიდენციალურობა.
წინამდებარე პოლიტიკა ვრცელდება სკოლაში მონაცემთა ნებისმიერ დამუშავებაზე და შესაბამისად, ყველა იმ თანამშრომელზე, რომლებიც რაიმე ფორმით მონაწილეობენ სკოლის სახელითა და მის მიერ განსაზღვრული მიზნებით მიმდინარე დამუშავების პროცესებში. სკოლის თანამშრომლები ვალდებულნი არიან, დაიცვან მონაცემთა კონფიდენციალურობა და ამასთან, ინციდენტის შემთხვევაში, იმოქმედონ წინამდებარე პოლიტიკითა და საქართველოს კანონმდებლობით განსაზღვრული წესების თანახმად.

ინციდენტი არის მონაცემთა უსაფრთხოების დარღვევა (მათ შორის, ორგანიზაციული, ფიზიკური ან ტექნიკური), რომელიც იწვევს მონაცემების არამართლზომიერ ან შემთხვევით დაზიანებას, დაკარგვას, აგრეთვე, უნებართვო გამჟღავნებას, განადგურებას, შეცვლას, წვდომას, შეგროვებას/მოპოვებას ან სხვაგვარ უნებართვო დამუშავებას. ინციდენტის სახეებია:
· კონფიდენციალურობის დარღვევა – მონაცემების უნებართვო გამჟღავნება ან წვდომა;
· მთლიანობის დარღვევა – მონაცემების უნებართვო შეცვლა, აგრეთვე, არამართლზომიერი ან შემთხვევითი დაზიანება, დაკარგვა;
· ხელმისაწვდომობის დარღვევა – მონაცემებზე წვდომის დაკარგვა,  შეზღუდვა, მონაცემების განადგურება ან წაშლა.
უფრო კონკრეტულად, ინციდენტს შესაძლოა მოჰყვეს ერთი ან რამდენიმე ქვემოთ ჩამოთვლილი შედეგი: 
· მონაცემების შემთხვევით ან განზრახ განადგურება;
· მონაცემების შემთხვევით ან განზრახ შეცვლა;
· დაშიფრული მოწყობილობის მოპარვა ან დაკარგვა;
· დაუშიფრავი მოწყობილობის მოპარვა ან დაკარგვა;
· მატერიალური დოკუმენტის მოპარვა, დაკარგვა ან მასზე უნებართვო წვდომა;
· ელექტრონული ფორმით არსებულ მონაცემებზე უნებართვო წვდომა;
· ელექტრონული ან/და მატერიალური ფორმით არსებულ მონაცემებზე წვდომის შესაძლებლობის შეზღუდვა;
· ვიდეომონიტორინგის სისტემის მეშვეობით დამუშავებულ მონაცემებზე უნებართვო წვდომა/მათი უკანონო გამჟღავნება;
· ელექტრონული ფოსტით განხორციელებულ მიმოწერაზე უნებართვო წვდომა/მისი უკანონო გამჟღავნება;
· სკოლის მონაცემთა ბაზებზე უნებართვო წვდომა/მასში არსებული მონაცემების უკანონო გამჟღავნება;
· სკოლის სოციალური მედიაზე უკანონო წვდომა/მასში არსებული მონაცემების უკანონო გამჟღავნება;
· საფოსტო კორესპონდენციაზე უკანონო წვდომა/მასში არსებული მონაცემების უკანონო გამჟღავნება;
· ელექტრონულ მოწყობილობაში შენახულ მონაცემებზე უკანონო წვდომა;
· მონაცემების ზეპირსიტყვიერად გამჟღავნება;
· მონაცემებზე წვდომის მოპოვება მოტყუების ან შეცდომაში შეყვანის გზით;
· მონაცემების უკანონო გასაჯაროება;
· მონაცემთა დამუშავებისას დაშვებული შეცდომა;
· სისტემის ტექნიკური გამართულობის უზრუნველსაყოფად საჭირო სამუშაოები;
· სხვა შედეგი.
ინციდენტი შესაძლოა, გამოწვეული იყოს განზრახი ქმედებით, ადამიანური შეცდომით (გაუფრთხილებლობით), მესამე პირების ბოროტი განზრახვით (კიბერშეტევა), ობიექტურად დაუძლეველი ძალის ზემოქმედებით, სისტემის გაუმართაობით, არასაკმარისი უსაფრთხოების ზომებითა და ა.შ.
ინციდენტის ხარისხის სიმძიმე უნდა განისაზღვროს ხელყოფილი მონაცემებისა და მონაცემთა სუბიექტების კატეგორიიდან და რაოდენობიდან გამომდინარე. აუცილებელია, შეფასდეს კონკრეტული შემთხვევის რისკი ადამიანის უფლებებთან და თავისუფლებებთან მიმართებით. ამასთან, მხედველობაში უნდა იქნეს მიღებული ყველა ის გარემოება, რომელიც გათვალისწინებულია კანონმდებლობითა და წინამდებარე პოლიტიკის დოკუმენტით. ნებისმიერი გამოვლენილი ინციდენტი უნდა აღირიცხოს წინამდებარე პოლიტიკის შესაბამისად.

მონაცემთა უსაფრთხოების დარღვევის შემთხვევ(ებ)ის შემჭიდროვებულ ვადებში აღმოფხვრისა და პოტენციური რისკის შემცირების მიზნით, სკოლა განსაზღვრავს შემდეგ პროცედურებს:
· მომზადება (რისკების შემცირება);
· ინციდენტის აღმოჩენა/იდენტიფიცირება, პასუხისმგებელი სუბიექტ(ებ)ის ინფორმირება/განსაზღვრა და შეკავება;
· ინციდენტის ანალიზი და შეფასება;
· სამსახურისთვის შეტყობინება;
· მონაცემთა სუბიექტისთვის შეტყობინება;
· ინციდენტის აღმოფხვა, აღდგენა;
· გადახედვა და განახლება (lessons learned).

ინციდენტის ეფექტიანი მართვისთვის მნიშვნელოვანია სკოლაში შესაბამისი ორგანიზაციული ღონისძიებების დანერგვა. ამ მიზნით, სკოლა ამტკიცებს წინამდებარე პოლიტიკის დოკუმენტს, რომლითაც განისაზღვრება ინციდენტის მართვაზე პასუხისმგებელი სუბიექტ(ებ)ი და მათი პასუხისმგებლობები. 
ინციდენტის პრევენციასა და დროულ აღმოჩენას უზრუნველყოფს სკოლაში მიღებული უსაფრთხოების ზომები, როგორიც არის ვიდეომონიტორინგის სისტემა, სკოლის შენობების ფიზიკური დაცვით უზრუნველყოფა და სკოლაში დანერგილი სხვა სახის უსაფრთხოების ზომები, აგრეთვე ხანძარსაწინააღმდეგო სისტემა და ორგანიზაციული პოლიტიკა, რომელიც მკაცრად ადგენს, რომ კონკრეტულ პირებს მხოლოდ იმ ინფორმაციაზე მიუწვდებათ ხელი, რომელიც საჭიროა მათთვის დაკისრებული სამსახურებრივი მოვალეობის შესასრულებლად. 
სკოლა უზრუნველყოფს მასთან დასაქმებული პირების ინფორმირებას და წინამდებარე პოლიტიკის მათთვის ხელმისაწვდომობას, მათ შორის, იმ პირთა ინფორმირებასა და წინამდებარე პოლიტიკის მათთვის ხელმისაწვდომობას, რომელთაც გააჩნიათ მონაცემებზე წვდომის ნებისმიერი დონე ან უფლებამოსილნი არიან მონაცემთა დამუშავებაზე. ამასთან, სკოლის თანამშრომლებს სისტემატურად მიეწოდებათ ინფორმაცია, სკოლის უსაფრთხოების პოლიტიკისა და წესების შესახებ, ასევე, თუ როგორ უნდა მოხდეს ელექტრონულ ფორმატში არსებულ ინფორმაციასთან/მონაცემებთან მოპყრობა (კიბერჰიგიენა). აღნიშნული, გულისხმობს საჭიროებისამებრ, თანამშრომელთა პერმანენტულ გადამზადებასა და ტრენინგებს.

ინციდენტის აღმოჩენა/იდენტიფიცირება,
პასუხისმგებელი სუბიექტ(ებ)ის ინფორმირება/განსაზღვრა და შეკავება
ნებისმიერი ინციდენტის შემთხვევაში, იქნება ეს ორგანიზაციული, ფიზიკური თუ ტექნიკური, სკოლის თითოეული თანამშრომელი (შემდგომ - ინციდენტის აღმომჩენი თანამშრომელი) ვალდებულია ინციდენტის აღმოჩენისთანავე ან/და ინციდენტის შესახებ გონივრული ეჭვის არსებობის შემთხვევაში, დაუყოვნებლივ აცნობოს აღნიშნულის თაობაზე მისი სტრუქტურული ერთეულის ხელმძღვანელს, ხოლო ასეთის არარსებობის შემთხვევაში, უშუალო უფროსს (შემდგომ - ინციდენტის აღმომჩენი სტრუქტურული ერთეულის ხელმძღვანელი). ინციდენტის აღმომჩენი თანამშრომლის შეტყობინება, უნდა შეიცავდეს ინციდენტთან დაკავშირებით მის ხელთ არსებულ ინფორმაციას, მათ შორის, შემთხვევის აღწერას და ფაქტობრივ გარემოებებს, იმ მონაცემთა სუბიექტების სავარაუდო რაოდენობას, რომლებზეც შესაძლოა გავლენა იქონიოს ინციდენტმა და ინფორმაციას მონაცემთა კატეგორიის თაობაზე, აგრეთვე იმ პირთა ვინაობას, რომლებიც შესაძლოა ფლობდნენ ინფორმაციას ინციდენტის თაობაზე.
ინციდენტის აღმომჩენი სტრუქტურული ერთეულის ხელმძღვანელი ვალდებულია ინციდენტის შესახებ შეტყობინების მიღებისთანავე, დაუყოვნებლივ აცნობოს აღნიშნულის თაობაზე სკოლის დირექტორს. აღნიშნული შეტყობინება უნდა მოიცავდეს შემდეგ ინფორმაციას: ინციდენტის აღმოჩენის დროს, ინციდენტის აღმომჩენი თანამშრომლის ვინაობას და აღნიშნული თანამშრომლის მიერ მისთვის მიწოდებულ ინფორმაციას.
ზემოაღნიშნული პირები შეტყობინებას ახორციელებენ სიტყვიერი ან/და წერილობითი ფორმით, ყოველგვარი დაყოვნების გარეშე. ამასთან, სიტყვიერი ფორმით ინციდენტის შესახებ შეტყობინების შემთხვევაში, გონივრულ ვადაში, მაგრამ არაუმეტეს 12 საათისა, შეტყობინების ფაქტი ფორმდება წერილობითი ფორმით. ამასთანავე, როგორც ინციდენტის აღმომჩენმა თანამშრომელმა, აგრეთვე ინციდენტის აღმომჩენი სტრუქტურული ერთეულის ხელმძღვანელმა უნდა მიიღოს ყველა შესაძლო ზომა, რათა მათი შეტყობინება დროულად გახდეს ხელმისაწვდომი ადრესატისთვის.
სკოლის დირექტორი ვალდებულია ინციდენტის თაობაზე შეტყობინების მიღებისთანავე, დაუყოვნებლივ აცნობოს აღნიშნულის თაობაზე და გადასცეს მის ხელთ არსებული ყველა ინფორმაცია სკოლის უსაფრთხოების სამსახურის წარმომადგენელს -  უსაფრთხოების მენეჯერს  და სკოლის ინფორმაციული ტექნოლოგიების მართვის მენეჯერს ან ორივე მათგანს, იმის მიხედვით, თუ რომელი სტრუქტურული ერთეულის კომპეტენციას განეკუთვნება ინციდენტზე შემდგომი რეაგირება წინამდებარე პოლიტიკის მიხედვით. ამასთან, სკოლის დირექტორი ინციდენტის შესახებ დაუყოვნებლივ აცნობებს სკოლის მონაცემთა დაცვის ოფიცერს.
სკოლის უსაფრთხოების სამსახურის წარმომადგენელი -  უსაფრთხოების მენეჯერი  ან/და IT მენეჯერი, აგრეთვე მონაცემთა დაცვის ოფიცერი ქვემოთ განსაზღვრულ საკუთარ ფუნქციებს ახორციელებენ კოორდინირებულად და სათანადო ინფორმაციას ცვლიან ოპერატიულად. ზედამხედველობას აღნიშნულ პროცესზე ახორციელებს სკოლის დირექტორი.
სკოლის დირექტორი არ არის შეზღუდული და უფლებამოსილია ინციდენტის მართვის პროცესში, სკოლის უსაფრთხოების სამსახურის წარმომადგენელთან ან/და IT  მენეჯერთან ერთად, ჩართოს შესაბამისი კომპეტენციის მქონე სკოლის სხვა სტრუქტურული ერთეული/ერთეულები ან/და თანამშრომელი/თანამშრომლები, მათ შორის, ის სტრუქტურული ერთეული და მათი თანამშრომლები სადაც ადგილი აქვს ინციდენტს. სკოლის დირექტორი უფლებამოსილია უშუალოდ ჩაერთოს ინციდენტის მართვის პროცესში.
სკოლის უსაფრთხოების სამსახურის წარმომადგენელი  -  უსაფრთხოების მენეჯერი პასუხისმგებელია შემდეგი ინციდენტების მართვაზე:
· მონაცემთა უსაფრთხოების ფიზიკური ზომების დარღვევა - რაც შესაძლოა გამოწვეული იყოს ხანძრით, ტექნიკური საშუალების (რაზეც განთავსებული იყო მონაცემები) ფიზიკური დაზიანებით, დაკარგვით, ქურდობით ან სხვა ნებისმიერი მოვლენით, რომელიც იწვევს მონაცემების ფიზიკურ დაზიანებას;
· მონაცემთა უსაფრთხოების ორგანიზაციული ზომების დარღვევა - რაც გამოწვეულ იქნა სკოლაში დასაქმებული პირის მიერ, შეცდომით (გაუფრთხილებლობით) ან განზრახვით, ან დასაქმებულის მხრიდან წინამდებარე პოლიტიკით განსაზღვრული წესების დარღვევით.
სკოლის IT  მენეჯერი პასუხისმგებელია შემდეგი ინციდენტების მართვაზე:
· მონაცემთა უსაფრთხოების ტექნიკური ზომების დარღვევა - რაც გამოწვეულ იქნა სკოლის ქსელთან, ელექტრონულ სისტემასთან ან/და მონაცემთა ბაზებთან არასანქცირებული წვდომით და რასაც შედეგად მოჰყვა მონაცემთა კონფიდენციალურობის, მთლიანობის ან/და ხელმისაწვდომობის დარღვევა;
· მონაცემთა უსაფრთხოების ორგანიზაციული ზომების დარღვევა - რაც გამოწვეულია ქსელისა და ელექტრონული სისტემების ექსპლუატაციის წესების დარღვევით.
სკოლის უსაფრთხოების სამსახურის წარმომადგენელი -  უსაფრთხოების მენეჯერი ან/და IT  მენეჯერი, აგრეთვე ინციდენტის მართვაზე პასუხისმგებელი სხვა სუბიექტ(ებ)ი (ასეთის არსებობის შემთხვევაში), უზრუნველყოფენ ინციდენტთან დაკავშირებული ფაქტის ყოველმხრივ და სრულ გამოკვლევას, ინციდენტის მართვას, შეკავებას, აღმოფხვრასა და სამომავლო რისკის შემცირების მიზნით სათანადო ღონისძიებების გატარებას. იმ შემთხვევაში, თუ ინციდენტის მართვაზე პასუხისმგებელია რამდენიმე სუბიექტი, ისინი თითოეულ პროცესს წარმართავენ მჭიდრო ურთიერთთანამშრომლობით და დროის შემჭიდროვებულ პერიოდში უზრუნველყოფენ ინციდენტის შედეგად მიყენებული ზიანის შეკავებას, აღმოფხვრასა და საკონტროლო ღონისძიებების გატარებას.
ინციდენტის მართვის პროცესის თითოეული მონაწილის მიერ, წინამდებარე პოლიტიკით დაკისრებული ვალდებულებებისა და ფუნქციების შესრულებისას, მათ შორის, ინფორმაციის მიმოცვლის, კომუნიკაციისა და კოორდინირების ნაწილში, გათვალისწინებულ უნდა იქნეს „პერსონალურ მონაცემთა დაცვის შესახებ“ საქართველოს კანონით დადგენილი შემჭიდროებული ვადები.
მონაცემთა დაცვის ოფიცერი ვალდებულია ინციდენტი შეაფასოს ადამიანის უფლებებთან და თავისუფლებებთან მიმართებით და განსაზღვროს სამსახურისთვის და მონაცემთა სუბიექტებისთვის შეტყობინების აუცილებლობა. ამ მიზნით, ინციდენტის მართვაზე პასუხისმგებელი სუბიექტ(ებ)ი, მონაცემთა დაცვის ოფიცერთან თანამშრომლობით, ახორციელებენ ინციდენტის პირველად შეფასებას, რაც მნიშვნელოვანია შემდეგში შეკავების ღონისძიებების განსაზღვრისთვის.
ინციდენტის პირველადი შეფასება უნდა დაეყრდნოს შემდეგ ინფორმაციას: 
· რა სახის მონაცემთა უსაფრთხოება დაირღვა;
· არის თუ არა დარღვეული განსაკუთრებული კატეგორიის მონაცემთა უსაფრთხოება; 
· მონაცემთა სუბიექტების კატეგორია და მიახლოებითი რაოდენობა, რომელთა მონაცემებიც ხელყოფილ იქნა ინციდენტის შედეგად; 
· არაავტორიზებული წვდომის რა დონე იქნა მიღწეული;
· ინციდენტის აღმოჩენის ეტაპზე, უსაფრთხოების რა ზომები იქნა მიღებული მონაცემთა დაცვისთვის; 
· რა სახის ინციდენტი დადგა (რა დაემართა მონაცემებს); 
· შესაძლებელია თუ არა ინციდენტის შედეგად ხელყოფილი მონაცემების გამოყენება უკანონო ან სხვაგვარად შეუსაბამო გზით; 
· ნებისმიერი შესაძლო შედეგი, რაც შეიძლება დადგეს ინციდენტის შედეგად.
ინციდენტის პირველადი შეფასება ხელს უწყობს რისკის შემდგომ ანალიზს და დროულ რეაგირებას. პირველადი შეფასების შესახებ ყველა ინფორმაცია წერილობით უნდა აღიწეროს ინციდენტის მართვაზე პასუხისმგებელი სუბიექტ(ებ)ის მიერ.
ამასთან, ინციდენტის მართვაზე პასუხისმგებელმა სუბიექტ(ებ)მა დაუყოვნებლივ უნდა მიიღონ ინციდენტის შეკავებისთვის საჭირო ზომები და დეტალურად აღწერონ ისინი. შეკავებისთვის აუცილებელი ღონისძიებები ყველა ინდივიდუალურ შემთხვევაში განსხვავებულია. მნიშვნელოვანია შეკავების ღონისძიებებმა ხელი არ შეუშალოს ინციდენტის ფაქტის გამოძიებას, კვლევას და მთლიანად არ წაშალოს მოვლენის კვალი, რამაც გამოიწვია მონაცემების უსაფრთხოების დარღვევა.

ინციდენტის ანალიზი უმნიშვნელოვანეს ეტაპს წარმოადგენს პროცესის სწორად მართვისთვის. იგი შესაძლებლობას იძლევა, მოხდეს ფაქტების კატეგორიზაცია და ისეთი მნიშვნელოვანი ინციდენტების იდენტიფიცირება, რომლებიც მყისიერ რეაგირებას საჭიროებენ.
მოცემულ ეტაპზე, ინციდენტის მართვაზე პასუხისმგებელი სუბიექტ(ებ)ის ინფორმირების/განსაზღვრის შემდეგ, იწყება დამდგარი ინციდენტის დეტალური გამოკვლევა. ამ მიზნით, სკოლის შესაბამისი თანამშრომლების გარდა, სკოლის დირექტორის მიერ შესაძლებელია, მოწვეული და ჩართული იქნეს სათანადო კვალიფიკაციის მქონე ექსპერტი, მათ შორის, ინციდენტის სერიოზულობიდან გამომდინარე, შესაძლებელია დადგეს ინფორმაციული უსაფრთხოების სფეროში შესაბამისი კონტროლის განმახორციელებელი უწყებ(ებ)ის ინფორმირების საჭიროება.
ინციდენტის ანალიზი და შეფასება უნდა განხორციელდეს უმოკლეს ვადაში, რათა უზრუნველყოფილი იქნეს „პერსონალურ მონაცემთა დაცვის შესახებ“ საქართველოს კანონის 29-ე და 30-ე მუხლებით გათვალისწინებული, ერთი მხრივ, სამსახურისთვის, ხოლო, მეორე მხრივ, მონაცემთა სუბიექტებისთვის შეტყობინების ვალდებულების ამავე კანონით განსაზღვრულ ვადაში შესრულება. ინციდენტის ანალიზისა და შეფასების შედეგად მიიღება ზემოთ მითითებული ვალდებულების არსებობის შესახებ გადაწყვეტილება.
მას შემდეგ, რაც წინამდებარე პოლიტიკით განსაზღვრული ინციდენტის მართვაზე პასუხისმგებელი სუბიექტ(ებ)ისთვის ცნობილი გახდება ინციდენტის შესახებ, უნდა დაიწყოს ინციდენტის ანალიზი, რომელიც მოიცავს:
· ინციდენტის სახის განსაზღვრას; 
· ინციდენტის გამომწვევი მიზეზების დადგენას; 
· ინციდენტის შეფასებას;
· ინციდენტზე რეაგირებას.
ინციდენტის სახის განსაზღვრისას, ინციდენტის მართვაზე პასუხისმგებელი სუბიექტ(ებ)ი ინციდენტს ანიჭებენ ერთ-ერთ ან რამდენიმე შემდეგ სახეს: 
· კონფიდენციალურობის დარღვევა; 
· მთლიანობის დარღვევა; 
· ხელმისაწვდომობის დარღვევა.
ინციდენტის გამომწვევი მიზეზების დადგენისას, ხორციელდება ყველა იმ მაპროვოცირებელი გარემოებების იდენტიფიცირება, რამაც ხელი შეუწყო ინციდენტს. ერთ ინციდენტს შესაძლოა ჰქონდეს რამდენიმე გამომწვევი მიზეზი, რომელთა იდენტიფიცირება სკოლას საშუალებას აძლევს გამოავლინოს არსებული ნაკლოვანებები და საჭიროებები, რათა შემდგომი ინციდენტების პრევენციისთვის გაატაროს სათანადო ღონისძიებები. 
ინციდენტის შეფასება იწყება ინციდენტის გავლენის შეფასებით, რომლის შედეგადაც დგინდება გამოიწვევს თუ არა იგი ადამიანის ძირითადი უფლებებისა და თავისუფლებებისთვის მნიშვნელოვან ზიანს.
გავლენის შეფასებისას მნიშვნელოვანია გათვალისწინებული იყოს შემდეგი გარემოებები:
ინციდენტის სახე - უნდა შეფასდეს ჩამოთვლილი კომპონენტებიდან რომელი იქნა ხელყოფილი: მონაცემთა კონფიდენციალურობა, მთლიანობა თუ ხელმისაწვდომობა. ამასთან, გამოიწვია თუ არა ინციდენტმა ერთობლივად რამდენიმე კომპონენტის ერთდროულად დარღვევა; 
მონაცემების კატეგორია და მოცულობა - როგორც წესი, რაც უფრო სენსიტიურია მონაცემები, მით უფრო მაღალი იქნება ზიანის რისკი მონაცემთა სუბიექტებისთვის. მაგალითად, განსაკუთრებული კატეგორიის მონაცემების შემთხვევაში, რომელიც თავისი ბუნებით განსხვავდება სხვა ტიპის მონაცემებისგან. ამავე დროს, გასათვალისწინებელია რა მოცულობის მონაცემი იქნა ხელყოფილი, შესაძლებელია თუ არა სხვადასხვა მონაცემის ერთმანეთთან დაკავშირება და ა.შ. 
მონაცემთა სუბიექტის იდენტიფიცირების ხარისხი - მონაცემთა დაცვის გამოყენებული ზომების გათვალისწინებით, რამდენად მარტივი იქნება არასანქცირებული წვდომის მქონე პირისთვის სუბიექტების იდენტიფიცირება. მაგალითად, დაშიფვრის შესაბამისი დონით დაცული მონაცემების პერსონიფიცირება შეუძლებელი იქნება არაავტორიზებული პირებისთვის, შესაბამისი გასაღების გარეშე, ხოლო ფსევდონიმიზაციამ შეიძლება შეამციროს პიროვნების იდენტიფიცირების ალბათობა;
შედეგობრივი გარემოებები მონაცემთა სუბიექტებისთვის - მონაცემების კატეგორიის (მაგ. განსაკუთრებული კატეგორიის მონაცემები) და შედეგების მიხედვით შესაძლოა პოტენციური ზიანი იყოს ძალიან მძიმე და გამოიწვიოს ადამიანის უფლებებისა და თავისუფლებებისთვის მნიშვნელოვანი საფრთხის შექმნის ალბათობის სიმძიმე. გამომდინარე აქედან, ხელყოფილ მონაცემებთან დაკავშირებით, ყოველთვის გასათვალისწინებელია კონტექსტი, კონკრეტული გარემოებების მხედველობაში მიღებით, არსებობს თუ არა მონაცემთა სუბიექტების უფლებების დარღვევის რეალური საფრთხე;
მონაცემთა სუბიექტის კატეგორია და მასშტაბი – ვისზე მოახდენს შესაძლო გავლენას ინციდენტი. სკოლის სპეციფიკის გათვალისწინებით შესაძლოა რამდენიმე კატეგორიის გამოყოფა: მომხმარებელი, ვიზიტორი, სკოლის თანამშრომელი და ა.შ. ამ მიმართულებით, გასათვალისწინებელია მონაცემთა სუბიექტების კონკრეტული მახასიათებლებიც, კერძოდ რამდენად აქვთ მათ საკუთარი უფლებების დაცვის საშუალება, ეხება თუ არა ინციდენტი არასრულწლოვნის, შეზღუდული შესაძლებლობის მქონე პირისა ან სხვა განსაკუთრებული სოციალური თუ სამართლებრივი დაცვის საჭიროების მქონე მონაცემთა სუბიექტის მონაცემებს. გარდა აღნიშნულისა, ერთიანობაში უნდა იქნეს გათვალისწინებული ინციდენტის მასშტაბი, მონაცემთა სუბიექტის ან/და მონაცემების რაოდენობის ან/და მოცულობის თვალსაზრისით.
	ინციდენტი ადამიანის ძირითადი უფლებებისა და თავისუფლებებისთვის 
მნიშვნელოვანი ზიანის გამომწვევად უნდა იქნეს მიჩნეული იმ შემთხვევებში, თუ მას მოჰყვა/შესაძლოა მოჰყვეს ერთ-ერთი შედეგი:

	· მონაცემთა სუბიექტის დისკრიმინაცია; 
· მონაცემთა სუბიექტის ვინაობის მითვისება ან გაყალბება;
· მონაცემთა სუბიექტის ფინანსური ზიანი;
· მონაცემთა სუბიექტის რეპუტაციის შელახვა;
· პროფესიული საიდუმლოებით დაცული მონაცემების კონფიდენციალურობის დარღვევა,  ან სხვა სახის მნიშვნელოვანი სოციალური ან/და ეკონომიკური ზიანი;
· კანონით გათვალისწინებული მონაცემთა სუბიექტის უფლებების რეალიზებისთვის ხელის შეშლა, მათ შორის, მონაცემთა სუბიექტის უფლებების კანონით დადგენილ ვადებში რეალიზების შეზღუდვა;
· განსაკუთრებული კატეგორიის მონაცემების უკანონო გამჟღავნება;
· ფიზიკური ზიანი;
· არასრულწლოვნის, შეზღუდული შესაძლებლობების მქონე პირისა და სხვა განსაკუთრებული სოციალური თუ სამართლებრივი დაცვის საჭიროების მქონე მონაცემთა სუბიექტის მონაცემების უკანონო დამუშავება;
· მონაცემების იმგვარი წაშლა/განადგურება, რომელიც არ ექვემდებარება აღდგენას, ან მისი აღდგენა არაპროპორციულად დიდ დროსა და ძალისხმევას საჭიროებს, გარდა იმ შემთხვევისა, როდესაც მონაცემების (გარდა, განსაკუთრებული კატეგორიის მონაცემისა) დამუშავების მიზნიდან გამომდინარე, მათი წაშლის/განადგურების შედეგად, მონაცემთა სუბიექტს არ ადგება აქ ჩამოთვლილი ან სხვა მნიშვნელოვანი ზიანი.



თუ ანალიზის შედეგად დადგინდა, რომ სახეზე არის ან შესაძლოა დადგეს ზემოთ ჩამოთვლილი რომელიმე შედეგი, აუცილებელია შეფასდეს ასეთი შედეგის ხდომილების ალბათობა. ხდომილების ალბათობა შესაძლოა იყოს დაბალი, საშუალო ან მაღალი, რაც ფასდება შემდეგი კრიტერიუმების გათვალისწინებით:
	ალბათობა

	შეფასება
	აღწერა

	დაბალი
	თუ ნაკლებ სავარაუდოა, რომ ინციდენტი მნიშვნელოვან ზიანს გამოიწვევს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს.

	საშუალო
	თუ ადამიანის ძირითადი უფლებებისა და თავისუფლებებისთვის მნიშვნელოვანი ზიანის გამოწვევის ან/და მნიშვნელოვანი საფრთხის შექმნისა და ასეთი ზიანის/საფრთხის არარსებობის ალბათობა მეტნაკლებად თანაბარია.

	მაღალი
	ინციდენტი დიდი ალბათობით მნიშვნელოვან ზიანს გამოიწვევს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს.


ზემოაღნიშნული შეფასების შედეგად, ინციდენტს შესაძლოა, მიენიჭოს სტატუსი „მნიშვნელოვანი ინციდენტი“. იმისათვის, რომ ინციდენტი მიჩნეულ იქნეს „მნიშვნელოვან ინციდენტად“, ხდომილების ალბათობა უნდა იყოს მაღალი და ინციდენტი უნდა იწვევდეს ამ თავით გათვალისწინებულ სულ მცირე ერთ შედეგს. ყველა „მნიშვნელოვანი ინციდენტის“ შესახებ ინფორმაცია, სკოლამ წინამდებარე პოლიტიკით დადგენილი წესით უნდა შეატყობინოს ერთი მხრივ, სამსახურს, ხოლო მეორე მხრივ, მონაცემთა სუბიექტებს. ამასთან, სკოლამ სამსახურს ინციდენტის თაობაზე ინფორმაცია უნდა შეატყობინოს მაშინაც, როდესაც ხდომილების ალბათობა არის საშუალო და ინციდენტი იწვევს ამ თავით გათვალისწინებულ სულ მცირე ერთ შედეგს.
ინციდენტის იდენტიფიცირებისა და შეფასებისას, მონაცემთა დაცვის ოფიცრის მიერ ხორციელდება მისი აღრიცხვა შემდეგი ფორმის მიხედვით:
	№[footnoteRef:1] [1:  მიეთითება ინციდენტის უნიკალური ნომერი.] 

	ინციდენტი[footnoteRef:2] [2:  ინციდენტის მოკლე აღწერა (მაგ. მონაცემების შემცველი ფაილი გაეგზავნა არასწორ ადრესატს, მოხდა განადგურება და ა.შ.).] 

	ინციდენტის სახე[footnoteRef:3] [3:  კონფიდენციალურობის/მთლიანობის/ხელმისაწვდომობის დარღვევა.] 

	სტატუსი[footnoteRef:4] [4:  მიეთითება გვაქვს თუ არა სახეზე „მნიშვნელოვანი ინციდენტი“.] 

	ხდომილების ალბათობა[footnoteRef:5] [5:  დაბალი, საშუალო, მაღალი.] 

	გავლენა[footnoteRef:6] [6:  მაგ. დისკრიმინაცია, რეპუტაციის შელახვა, ფიზიკური ზიანი და ა.შ.] 

	დამატებითი ინფორმაცია[footnoteRef:7] [7:  მიეთითება დამატებითი ინფორმაცია იმ გარემოებების შესახებ, რამაც გავლენა იქონია ინციდენტის შეფასებაზე (მაგ. სუბიექტის კატეგორია, მონაცემთა კატეგორია, მასშტაბები და ა.შ.).] 

	ოფიცრის რეკომენდაცია[footnoteRef:8] [8:  მონაცემთა დაცვის ოფიცრის რეკომენდაცია ინციდენტის თაობაზე სამსახურისთვის ან/და მონაცემთა სუბიექტებისთვის შეტყობინების თაობაზე.

სამსახურისთვის შეტყობინება
ინციდენტის შეფასების შედეგებზე დაყრდნობით, ინციდენტის შესახებ სამსახურისთვის შეტყობინების თაობაზე და ამ თავით გათვალისწინებულ სხვა საკითხებზე გადაწყვეტილებას იღებს სკოლის დირექტორი. წინამდებარე პოლიტიკით გათვალისწინებული ინციდენტის თაობაზე, სამსახურს უნდა ეცნობოს ინციდენტის აღმოჩენიდან 72 საათის განმავლობაში, ელექტრონულად (სამსახურის ოფიციალურ ვებგვერდზე განთავსებული, ინციდენტის შეტყობინების მართვის ელექტრონულ სისტემაში გენერირებული ფორმის მეშვეობით) ან წერილობით (მატერიალურად), წინამდებარე პოლიტიკის №2 დანართით გათვალისწინებული ფორმით.
თუ ინციდენტის შესახებ კანონმდებლობით გათვალისწინებული ინფორმაციის სამსახურისთვის ერთიანად და სრულად მიწოდება შეუძლებელია, სკოლა სამსახურთან შეთანხმებით, გონივრულ ვადაში, ეტაპობრივად მიაწვდის მას შესაბამის ინფორმაციას.
თუ ინციდენტის აღმოჩენიდან 72 საათის განმავლობაში ვერ ხერხდება მისი სრულყოფილი შეფასება და ამავე დროს, არსებობს გონივრული ეჭვი, რომ არსებული გარემოებებიდან გამომდინარე, ინციდენტი საშუალო ან მაღალი ალბათობით მნიშვნელოვან ზიანს გამოიწვევს ან/და მნიშვნელოვან საფრთხეს შეუქმნის ადამიანის ძირითად უფლებებსა და თავისუფლებებს, სკოლა არ უნდა დაელოდოს ინციდენტის შეფასებას და მონაცემთა უსაფრთხოების დარღვევის თაობაზე მის ხელთ არსებული ინფორმაცია უნდა შეატყობინოს სამსახურს.
არსებობის შემთხვევაში, შეტყობინებას თან უნდა ახლდეს იმ საჯარო ინტერესზე მითითება, რასაც შეიძლება საფრთხე შეექმნას ინციდენტის შესახებ ინფორმაციის მონაცემთა სუბიექტებისთვის შეტყობინების/გასაჯაროების შემთხვევაში, ესენია:
· სახელმწიფო უსაფრთხოება, ინფორმაციული უსაფრთხოება და კიბერუსაფრთხოება ან/და თავდაცვის ინტერესები;
· საზოგადოებრივი უსაფრთხოების ინტერესები;
· დანაშაულის თავიდან აცილება, დანაშაულის გამოძიება, სისხლისსამართლებრივი დევნა, მართლმსაჯულების განხორციელება, პატიმრობა და თავისუფლების აღკვეთის აღსრულება, არასაპატიმრო სასჯელთა აღსრულება და პრობაცია, ოპერატიულ-სამძებრო საქმიანობა;
· ქვეყნისთვის მნიშვნელოვანი ფინანსური ან ეკონომიკური (მათ შორის, მონეტარული, საბიუჯეტო და საგადასახადო), საზოგადოებრივი ჯანმრთელობისა და სოციალური დაცვის საკითხებთან დაკავშირებული ინტერესები.
ელექტრონულ ან წერილობით შეტყობინებას, წინამდებარე პოლიტიკით დადგენილი წესით ამზადებს სკოლის მონაცემთა დაცვის ოფიცერი (გარდა იმ შემთხვევისა, როდესაც სკოლის დირექტორის მიერ ინციდენტის შეტყობინებაზე პასუხისმგებელ პირად განისაზღვრება სკოლის სხვა თანამშრომელი) და შესაბამისად ოფიციალური ვებგვერდის[footnoteRef:9] საშუალებით ან მატერიალური ფორმით უგზავნის სამსახურს. [9:  https://pdps.ge/ka/content/1009/incidentTan-dakavSirebuli-valdebulebebi ] 


[bookmark: _Toc172677695][bookmark: _Toc178811355]მონაცემთა სუბიექტისთვის შეტყობინება
მონაცემთა სუბიექტების ინფორმირების მიზნით, ინციდენტის შეფასების შედეგების გათვალისწინებით, სკოლის დირექტორი იღებს გადაწყვეტილებას, მათთვის შეტყობინების გაგზავნის ან/და ინფორმაციის საჯაროდ გავრცელების შესახებ.
სკოლა იტოვებს უფლებამოსილებას არ გაავრცელოს მონაცემთა დარღვევის შესახებ ისეთი ინფორმაცია, რომლის დროსაც:
· მონაცემთა სუბიექტის ინფორმირება საფრთხეს შეუქმნის სახელმწიფო საიდუმლოების დაცვის ინტერესებს, სახელმწიფო უსაფრთხოების, ინფორმაციული უსაფრთხოებისა და კიბერუსაფრთხოების ან/და თავდაცვის ინტერესებს, საზოგადოებრივი უსაფრთხოების ინტერესებს, დანაშაულის თავიდან აცილებას, ოპერატიულ-სამძებრო საქმიანობას, დანაშაულის გამოძიებას, სისხლისსამართლებრივ დევნას, მართლმსაჯულების განხორციელებას, პატიმრობისა და თავისუფლების აღკვეთის აღსრულებას, არასაპატიმრო სასჯელთა აღსრულებას და პრობაციას, ქვეყნისთვის მნიშვნელოვან ფინანსურ ან ეკონომიკურ (მათ შორის, მონეტარულ, საბიუჯეტო და საგადასახადო), საზოგადოებრივი ჯანმრთელობისა და სოციალური დაცვის საკითხებთან დაკავშირებულ ინტერესებს;
· სკოლამ მიიღო შესაბამისი უსაფრთხოების ზომები, რის შედეგადაც თავიდან იქნა აცილებული ადამიანის ძირითადი უფლებებისა და თავისუფლებების დარღვევის მნიშვნელოვანი საფრთხე.
მონაცემთა სუბიექტისთვის შეტყობინება, ან შეტყობინება მონაცემთა დარღვევის შესახებ ინფორმაციის გასაჯაროების შესახებ, უნდა მომზადდეს სკოლის მონაცემთა დაცვის ოფიცრის მიერ (გარდა იმ შემთხვევისა, როდესაც სკოლის დირექტორის მიერ შეტყობინებაზე პასუხისმგებელ პირად განისაზღვრება სკოლის სხვა თანამშრომელი), წინამდებარე პოლიტიკით დადგენილი წესის შესაბამისად. ინციდენტის შესახებ მონაცემთა სუბიექტისთვის შეტყობინების ნიმუშად გამოიყენება პოლიტიკის დანართი №3.

[bookmark: _Toc172677696][bookmark: _Toc178811356]ინციდენტის აღმოფხვა, აღდგენა
ინციდენტის აღმოჩენისთანავე და შეკავების ღონისძიებების დაგეგმვისა და განხორციელების პარალელურად, ინციდენტის მართვაზე პასუხისმგებელი სუბიექტ(ებ)ი ვალდებულნი არიან, ეტაპობრივად განსაზღვრონ ინციდენტის აღმოფხვრისა და მონაცემების აღდგენის ღონისძიებები, რომლებიც განისაზღვრება თითოეული ინციდენტის შეფასების საფუძველზე, გამოვლენილი საჭიროებებისა და სისუსტეების შესაბამისად. 
ელექტრონული სისტემების უსაფრთხოების ტექნიკური ზომების დარღვევის შემთხვევაში, აუცილებელია, განახლდეს დაზიანებული სისტემა, აღდგეს მონაცემები და სისტემის მომხმარებლები, შეიცვალოს მომხმარებელთა პაროლები და გატარდეს აღდგენისთვის და აღმოფხვრისთვის საჭირო ყველა ღონისძიება.
ერთი მხრივ, აუცილებელია, რომ დაზიანებული ელექტრონული სისტემა დროულად დაუბრუნდეს ნორმალურ ფუნქციონირებას, თუმცა მეორე მხრივ, ექსპლუატაციაში მის შესვლამდე, სავალდებულოა სკოლამ უზრუნველყოს სისტემის სრულყოფილად ფუნქციონირება. მნიშვნელოვანია, სისტემის დაბრუნების დრო წინასწარ განისაზღვროს იმგვარად, რომ გათვალისწინებულ იქნეს დახურულ გარემოში ტესტირებისთვის ადეკვატური დრო. სისტემის გამართულად ფუნქციონირებაში დარწმუნებისთვის, აუცილებელია ხელყოფილი სისტემის დაბრუნების შემდგომ მონიტორინგის განხორციელება. 
ფიზიკური უსაფრთხოების დარღვევის შემთხვევაშიც, პროცესის წარმართვა და მოწყვლადობის გამოვლენის შემდეგ სათანადო უსაფრთხოების ზომების მიღება უნდა განხორციელდეს მსგავსად, კერძოდ სკოლა უნდა დარწმუნდეს, რომ გატარებული ღონისძიებები არის სანდო და უზრუნველყოფს მონაცემთა უსაფრთხოებას. 

მას შემდეგ, რაც ჩატარდება უსაფრთხოების დარღვევის ყოველმხრივი და სრული გამოკვლევა, ინციდენტის შეკავების, აღმოფხვრის და შეფასების შემდეგ, ინციდენტის მართვაზე პასუხისმგებელი სუბიექტ(ებ)ი, სკოლის მონაცემთა დაცვის ოფიცრის ჩართულობით ატარებენ ვრცელ ანალიზს, რომელიც მოიცავს: 
· უსაფრთხოების დარღვევის მიზეზების შესწავლას;
· აღმოფხვრისთვის გამოყენებული მეთოდების შეფასებას;
· დაგეგმილი და განხორციელებული შემაკავებელი ღონისძიებების ეფექტიანობის შეფასებას.
ანალიზის შედეგების გათვალისწინებით, განიხილება და იდენტიფიცირდება პრევენციული ღონისძიებები, რომლებიც უნდა გატარდეს ინციდენტის განმეორების ალბათობის შესამცირებლად ან/და თუ შესაძლებელია გასანულებლად. 
პრევენციული ღონისძიება შეიძლება მოიცავდეს ელექტრონულ სისტემაში ცვლილებებს, წინამდებარე პოლიტიკისა და პროცედურის ცვლილებას, პასუხისმგებელი პირების გადახედვასა და ხელახალ განსაზღვრას, თანამშრომლების გადამზადებას, ფიზიკური უსაფრთხოების ზომების შეცვლას, ახალი ორგანიზაციული ან ტექნიკური ზომების დანერგვასა და ა.შ. 
ჩატარებული ანალიზის შესახებ ინფორმაცია, პასუხისმგებელი პირებისა და საჭიროების შემთხვევაში, ინციდენტის მოკვლევასა და აღმოფხვრა/აღდგენაში ჩართული პირების შეფასებები და რეკომენდაციები, წინამდებარე პოლიტიკის №1 დანართის შესაბამისად, უნდა აღირიცხოს ინციდენტის შესახებ შედგენილ ანგარიშში.
წინამდებარე პოლიტიკა და პროცედურა უნდა გადაიხედოს როგორც მონაცემთა უსაფრთხოების დარღვევის კონკრეტულ შემთხვევებთან მიმართებით, ასევე, გარკვეული პერიოდულობით, სკოლაში განხორციელებული სტრუქტურული ცვლილებების ან/და სხვა გარემო ფაქტორების გათვალისწინებით. 
ინციდენტის განახლებული პოლიტიკა და პროცედურა სავალდებულოა გასაცნობად სკოლაში დასაქმებული ყველა იმ პირისთვის, რომლებიც ჩართულნი არიან მონაცემთა დამუშავების პროცესებში. საჭიროების მიხედვით, შესაძლებელია განისაზღვროს თანამშრომელთა გადამზადება და ახლად დანერგილი პრევენციული ღონისძიების შესახებ ინფორმაციის მიწოდება.

(ანგარიშები ივსება თითოეულ ინციდენტზე დამოუკიდებლად,
ანგარიში უნდა შეიცავდეს ინციდენტის უნიკალურ ნომერს)

ანგარიში №___ ინციდენტის შესახებ

	ივსება ინციდენტის მართვაზე პასუხისმგებელი სუბიექტ(ებ)ის  მიერ

	მართვაზე პასუხისმგებელი სტრუქტურული ერთეული/ერთეულები ან/და თანამშრომელი/თანამშრომლები
	

	მართვაზე პასუხისმგებელი კონკრეტული თანამშრომელი
	/თანამდებობა, სახელი, გვარი, საკონტაქტო ინფორმაცია/

	ინციდენტის აღმომჩენი
	/თანამდებობა, სახელი, გვარი, საკონტაქტო ინფორმაცია/

	ინციდენტის შესახებ პირველადი შეფასების შედეგი
	(ავსებს მართვაზე პასუხისმგებელი თანამშრომელი)

	ინციდენტის აღწერა
	(ავსებს მართვაზე პასუხისმგებელი თანამშრომელი)

	მონაცემთა კატეგორია და მოცულობა
	(ავსებს მართვაზე პასუხისმგებელი თანამშრომელი)

	სუბიექტთა კატეგორია და რაოდენობა
	(ავსებს მართვაზე პასუხისმგებელი თანამშრომელი)

	შეკავების ღონისძიებები
	(ავსებს მართვაზე პასუხისმგებელი თანამშრომელი)

	შეკავების ღონისძიებების გატარების თარიღი, დრო და ეფექტურობა
	(ავსებს მართვაზე პასუხისმგებელი თანამშრომელი)

	შემთხვევის გამოკვლევის შედეგად დადგენილი გარემოებები
	(ავსებს მართვაზე პასუხისმგებელი თანამშრომელი)

	აღმოფხვრის ღონისძიებები, აღმოფხვრის თარიღი და დრო
	(ავსებს მართვაზე პასუხისმგებელი თანამშრომელი)

	აღდგენის ღონისძიებები, აღდგენის თარიღი და დრო
	(ავსებს მართვაზე პასუხისმგებელი თანამშრომელი)

	აღმოჩენის ადგილზე განხორციელებული ნებისმიერი ქმედება
	(ავსებს მართვაზე პასუხისმგებელი თანამშრომელი)

	მართვაში ჩართული სკოლის სხვა სტრუქტურული ერთეულები, თანამშრომლები, მოწვეული ექსპერტები და ა.შ.
	(ავსებს მართვაზე პასუხისმგებელი თანამშრომელი)

	ექსპერტის (სახელი, გვარი) ან ექსპერტთა ჯგუფის შეფასება
	

	დაგეგმილი პრევენციული ღონისძიებები
	(ავსებს მართვაზე პასუხისმგებელი თანამშრომელი)

	პრევენციული ღონისძიებები დამტკიცებულია /არ არის დამტკიცებული
	/უმაღლესი მენეჯმენტიდან განსაზღვრეთ თანამდებობის პირი, მიუთითეთ თანამდებობა, სახელი, გვარი/

	პრევენციული ღონისძიების დამტკიცებაზე უფლებამოსილი პირი 
	/თანამდებობა, სახელი, გვარი, საკონტაქტო ინფორმაცია/

	პრევენციული ღონისძიებების შესრულებაზე პასუხისმგებელი თანამდებობის პირები
	/თანამდებობა, სახელი, გვარი, საკონტაქტო ინფორმაცია/




ანგარიში №___ ინციდენტის შესახებ

	ივსება პერსონალურ მონაცემთა დაცვის ოფიცრის მიერ

	პერსონალურ მონაცემთა დაცვის ოფიცერი
	/სახელი, გვარი, საკონტაქტო ინფორმაცია/

	ინციდენტის გარემოებების შეფასება
	 

	ინციდენტის გავლენის შეფასება ადამიანის ძირითად უფლებებსა და თავისუფლებებზე და გარემოება რომელსაც ეყრდნობა შეფასება
	 

	ალბათობის შეფასება და გარემოება რომელსაც დაეყრდნო შეფასება
	 

	რეკომენდაცია პერსონალურ მონაცემთა დაცვის სამსახურისთვის შეტყობინების შესახებ
	/დადებითი ან უარყოფითი/

	რეკომენდაცია მონაცემთა სუბიექტების ინფორმირების შესახებ
	/დადებითი ან უარყოფითი/

	რეკომენდაცია პერსონალურ მონაცემთა დაცვის სამსახურისთვის შეტყობინების შესახებ გაეგზავნა
	/სკოლის შიგნით, თანამდებობა, სახელი, გვარი/

	რეკომენდაცია მონაცემთა სუბიექტების ინფორმირების შესახებ გაეგზავნა
	/სკოლის შიგნით, თანამდებობა, სახელი, გვარი/



ანგარიში №___ ინციდენტის შესახებ

	ივსება გადაწყვეტილების მიმღები პირის მიერ

	რეკომენდაცია პერსონალურ მონაცემთა დაცვის სამსახურისთვის შეტყობინების შესახებ 
	გათვალისწინებულია / არ არის გათვალისწინებული

	კომენტარი:

	რეკომენდაცია მონაცემთა სუბიექტების ინფორმირების შესახებ
	გათვალისწინებულია / არ არის გათვალისწინებული

	კომენტარი:

	გადაწყვეტილება შესასრულებლად გადაეგზავნა (ასეთის არსებობის შემთხვევაში)
	/თანამდებობა, სახელი, გვარი/

დანართი №2
(გამოიყენება ინციდენტის შესახებ სამსახურისთვის შეტყობინების ნიმუშად)

საქართველოს პერსონალურ მონაცემთა დაცვის სამსახურს/სახელწიფო აუდიტის სამსახურს

სათაური - შეტყობინება ინციდენტის შესახებ
გამგზავნი - შპს სკოლა ჰორიზონტი   (ს/ნ: 245437772)
მისამართი - __________________________________

შეტყობინება შედგენილია - ___________________ (სახელი, გვარი, პოზიცია)
საკონტაქტო მონაცემები - ტელ: ___________________ ელ.ფოსტა: ___________________

პერსონალურ მონაცემთა დაცვის ოფიცერი - ___________________ (სახელი, გვარი)
საკონტაქტო მონაცემები - ტელ: ___________________ ელ.ფოსტა: ___________________

მოგახსნებთ, რომ მიმდინარე წლის ___________________ (რიცხვი, თვე, საათი), შპს სკოლა ჰორიზონტში (შემდგომ - სკოლა) აღმოჩენილი იქნა ინციდენტი, რის თაობაზეც სკოლა ახორციელებს სამსახურისთვის პირველად შეტყობინებას (თუ შეტყობინება დამატებითია/განახლებულია მიუთითეთ პირველადი შეტყობინების საიდენტიფიკაციო ნომერი). მონაცემთა უსაფრთხოების დარღვევამ გამოიწვია ___________________ დარღვევა (მიუთითეთ დარღვევის ის სახე, რომელიც დაფიქსირდა - კონფიდენციალურობა, მთლიანობა, ხელმისაწვდომობა).
ინციდენტის აღწერა ___________________ (მოკლედ აღწერეთ რა მოხდა, აგრეთვე მიუთითეთ მოხდა ორგანიზაციული, ფიზიკური თუ ტექნიკური დარღვევა).
მონაცემთა უსაფრთხოების დარღვევამ გამოიწვია ___________________ (მიუთითეთ შედეგი, მაგ. მონაცემების უკანონო გასაჯაროება, შემთხვევით ან განზრახ განადგურება/შეცვლა/დაკარგვა, უნებართვო წვდომა ან სხვა შედეგი, რომელიც მოჰყვა ინციდენტს).
ინციდენტის შედეგად დარღვეულია შემდეგი მონაცემები: ___________________ (მიუთითეთ მონაცემები, რომელზეც გავლენას ახდენს ინციდენტი, ასევე მიუთითეთ დაზუსტებულია ეს ინფორმაცია, თუ მიმდინარეობს დაზუსტება).
მონაცემები, რომელზეც გავლენას ახდენს ინციდენტი ვრცელდება ___________________ მონაცემთა სუბიექტზე (მიუთითეთ რაოდენობა და კატეგორია, ხოლო თუ აღნიშნული არ არის დაზუსტებული გააკეთეთ მითითება იმის შესახებ, რომ ინფორმაცია შესაძლებელია შეიცვალოს ინციდენტის კვლევის პროცესში).
ინციდენტის შეფასების შედეგად გამოიკვეთა, რომ მონაცემთა უსაფრთხოების დარღვევა ___________________ (საშუალო ან მაღალი) ალბათობით გამოიწვევს ადამიანის ძირითადი უფლებებისა და თავისუფლებებისთვის მნიშვნელოვან ზიანს/შექმნის მნიშვნელოვან საფრთხეს.
გატარებული შეკავების ღონისძიებები ___________________ (მიუთითეთ ღონისძიებების შედეგი და შედეგის დადგომის თარიღი, დრო).
დაგეგმილი ან განხორციელებული (მიუთითეთ მხოლოდ ერთ-ერთი მათგანი) აღმოფხვრის და აღდგენის ღონისძიებები  ___________________ (აღწერეთ წინასწარი შეფასებით სკოლის პასუხისმგებელი პირების გეგმა ინციდენტის აღმოსაფხვრელად, ხოლო თუ დასრულდა ინციდენტი, ღონისძიებებთან ერთად მიუთითეთ დასრულების თარიღი, დრო).
სკოლა გეგმავს ინციდენტის შესახებ შეატყობინოს მონაცემთა სუბიექტებს ___________________ (მიუთითეთ რა ფორმით და რა ვადაში);
ან
სკოლა გეგმავს ინციდენტის შესახებ ინფორმაცია განათავსოს საჯარო წყაროებში;
ან
სკოლა არ გეგმავს ინციდენტის შესახებ ინფორმაცია შეატყობინოს მონაცემთა სუბიექტებს ან აღნიშნული ინფორმაცია განათავსოს საჯარო წყაროებში, რადგან სახეზეა ალბათობა იმისა, რომ საფრთხე შეექმნას ___________________ (მიუთითეთ ჩამოთვლითაგან ერთი ან რამდენიმე საფუძველი: სახელმწიფო საიდუმლოების დაცვის, სახელმწიფო უსაფრთხოების, ინფორმაციული უსაფრთხოებისა და კიბერუსაფრთხოების ან/და თავდაცვის ინტერესებს; საზოგადოებრივი უსაფრთხოების ინტერესებს; დანაშაულის თავიდან აცილებას, დანაშაულის გამოძიებას, სისხლისსამართლებრივ დევნას, მართლმსაჯულების განხორციელებას, პატიმრობისა და თავისუფლების აღკვეთის აღსრულებას, არასაპატიმრო სასჯელთა აღსრულებას და პრობაციას, ოპერატიულ-სამძებრო საქმიანობას; ქვეყნისთვის მნიშვნელოვან ფინანსურ ან ეკონომიკურ (მათ შორის, მონეტარულ, საბიუჯეტო და საგადასახადო), საზოგადოებრივი ჯანმრთელობისა და სოციალური დაცვის საკითხებთან დაკავშირებულ ინტერესებს).

(გამოიყენება ინციდენტის შესახებ მონაცემთა სუბიექტისთვის ინფორმირების ნიმუშად)

შპს სკოლა ჰორიზონტი (ს/ნ: 445838078) გაცნობებთ ___________________ (ინციდენტის მოკლე აღწერა), რომელმაც გამოიწვია თქვენი პერსონალური მონაცემების ___________________ (შესაძლებლობის მიხედვით, მიუთითეთ თუ რა სახის პერსონალური მონაცემები იქნა ხელყოფილი და რა ფორმით - დაკარგვა, დაზიანება, გამჟღავნება, წაშლა და ა.შ.).
სკოლა შეეცდება დროის შემჭიდროვებულ ინტერვალში აღმოფხვრას ინციდენტი და განახორციელოს ყველა საჭირო ღონისძიება, რათა მინიმუმამდე დაიყვანოს თქვენი უფლებების დარღვევის რისკი. ამასთანავე, სკოლაში ___________________ (მიუთითეთ განხორციელებული/დაგეგმილი ღონისძიებები). ასევე გაცნობებთ, რომ შესაძლო უარყოფითი გავლენის შესამცირებლად რეკომენდებულია ___________________ (მიეთითება სკოლის რეკომენდაცია, თუ არის შესაძლებელი, რომ მონაცემთა სუბიექტებმა რაიმე ფორმით თავადვე დაიცვან თავი).
თქვენი უფლებების დაცვის მექანიზმებისა და ინციდენტთან დაკავშირებით დამატებითი ინფორმაციის მისაღებად შეგიძლიათ მიმართოთ სკოლის პერსონალურ მონაცემთა დაცვის ოფიცერს.
პერსონალურ მონაცემთა დაცვის ოფიცერი - ___________________ (სახელი, გვარი)
საკონტაქტო მონაცემები - ტელ: ___________________ ელ.ფოსტა: ___________________

